नुवाकोटमा दोस्रो जिल्ला समन्वय खुला ब्याडमिन्टन प्रतियोगिता सुरु
दोस्रो जिल्ला समन्वय खुला ब्याडमिन्टन प्रतियोगिता बिहीबारदेखि सुरु भएको छ ।विदुर नगरपालिका-२ को नुवाकोट तेक्वान्दो  संघको कवर्डहलमा प्रतियोगिता जिल्ला समन्वय समिति नुवाकोट प्रमुख रजिन्द्रबिक्रमसिंह ठकुरीले उद्घाटन गरे ।
नुवाकोट — दोस्रो जिल्ला समन्वय खुला ब्याडमिन्टन प्रतियोगिता बिहीबारदेखि सुरु भएको छ ।विदुर नगरपालिका-२ को नुवाकोट तेक्वान्दो  संघको कवर्डहलमा प्रतियोगिता जिल्ला समन्वय समिति नुवाकोट प्रमुख रजिन्द्रबिक्रमसिंह ठकुरीले उद्घाटन गरे ।तीन दिन दिनसम्म चल्ने प्रतियोगितामा ६४ टिम सहभागी छन् । खेल टाइसिटको आधारमा खेलाइने आयोजकले जनाएका छन् । बिहीबार 'ए' र 'बी' टिम गरी २९ खेल भइसकेको छ ।प्रतियोगिता नुवाकोट जिल्ला समन्वय समितिको आयोजनामा, जिल्ला खेलकुद विकास समिति नुवाकोट र जिल्ला ब्याटमिन्टन संघ नुवाकोटको प्राविधिक तथा व्यवस्थापनमा भएको हो । जिसस प्रमुख ठकुरीले खेलले मानवीय उर्जा र खेलको विकास हुने बताए । उद्घाटन सत्रमा जनप्रतिनिधि र जिल्लास्थित कार्यालय प्रमुख तथा कर्मचारीलगायत खेलप्रेमीको सहभागिता छ ।